Missatge: No sé si diumenge vau poder veure el programa del 30 minuts, jo el vaig recuperar ahir al 3 a la carta. Si el voleu veure no us adormiu, només es podrà veure per internet fins diumenge, després el treuran. Em va semblar molt interessant, tocava un tema absolutament desconegut per a mi: el neuromàrqueting. Estudien el cervell per veure com es comporten els clients a botigues i supermercats amb la finalitat d'introduir elements que afavoreixin la compra. D'altres tècniques consisteixen a introduir en locals elements olfactius imperceptibles amb la mateixa finalitat, atès que l'olfacte és l'únic sentit que va directament al costat emocional del cervell i se salta el racional. No us el perdeu! http://www.tv3.cat/videos/4371630 Amb l'enllaç següent a Youtube es podrà veure sempre i des de tot arreu! (gentilesa de pirata1714)

Resposta: L'estic mirant però no puc valorar si tenen raó o no perquè de neurologia no en tinc ni idea. Ara, no m'agrada el toc parcial que agafen molts documentals d'aquest estil i més quan es tracta d'un tema que la majoria de població desconeix (m'incloc), tot i que sembla força més currat que el desastrós documental de TV3 sobre aliments (tot l'embolic de l'espartam), que d'això sí que en tinc una mica d'idea. No poder valorar si el documental aquest realment és bo o és semblant al de TV3 em fa posar nerviosa...